Siri Hatlen

Siri Beate Hatlen (født 1957) er en norsk leder. Hun er utdannet sivilingeniør fra Norges tekniske høyskole frem til 1980. Hun hadde ulike lederstillinger i Statoil fra 1984 til 1996, og jobbet etter det som konsulent og styremedlem ved en rekke virksomheter, særlig i offentlig sektor. Hun var styreleder i det statlige helseforetaket Helse Øst, og var ønsket som styreleder i Helse Sør-Øst, men takket nei da helseminister Sylvia Brustad ansatte toppsjefen på egen hånd.Aftenposten: Sa nei til Brustad Fra 2012 til 2020 var hun leder for Teknologirådet.teknologiradet.no Siri Hatlen skal lede Teknologirådet

Fra 2007 til 2009 var hun konserndirektør i Statkraft, og 6. mars 2009 ble hun ansatt som administrerende direktør ved Oslo universitetssykehus. Hun sa fra seg denne stillingen 6. juni 2011, da hun ikke fant det forsvarlig å legge frem en økonomisk langtidsplan i tråd med eier, Helse Sør-Øst, sine ønsker.Aftenposten: Siri Hatlen trekker seg som sykehusdirektørDagens Næringsliv: Siri Hatlen går av som sykehussjef

 Styreverv 
Hatlen er President i Norges Røde Kors. Hun er styreleder i det statlige eiendomsselskapet Entra ASAE24.no: Hun skal lede Entra-styret, 15.05.2012, Sevan MarineSevan Marine: Minutes Extraordinary General Meeting, DNT Oslo og Omegn samt styremedlem i Unibuss.NRK: Tidligere sykehussjef skal redde skandaleselskapHun er også styreleder for Universitetsstyret ved Norges miljø- og biovitenskapelige Universitet (NMBU). Hun har tidligere vært styreleder i det statlige Selskapet for industrivekst, Undervisningsbygg, Statens lånekasse for utdanning, Vinmonopolet og Samlaget. Hatlen har også vært styremedlem i Oslo Lufthavn AS, NTNU, Kongsberggruppen, Smedvig ASA og PGS ASA. 

Hun er gift med Birger Magnus, tidligere konserndirektør i mediebedriften Schibsted, som hun også har fire barn med. Hatlen har, som sin mann, også en Master of business administration fra INSEAD i Frankrike.

 Referanser 

Kategori:Norske næringslivsledere
Kategori:Personer tilknyttet Oslo universitetssykehus
Kategori:Norske sivilingeniører
Kategori:Norske styregrossister
Kategori:Alumni fra INSEAD
Kategori:Personer tilknyttet Vinmonopolet
Kategori:Personer tilknyttet Norges Røde Kors